CK ดิ่งกว่า 11% นิวโลว์รอบ 5 ปี นลท.ผิดหวังไตรมาส 3 กำไรลดฮวบ โบรกฯเล็งทบทวนประมาณการ
CK ดิ่งกว่า 11% นิวโลว์รอบ 5 ปี นลท.ผิดหวังไตรมาส 3 กำไรลด โบรกฯเล็งทบทวนประมาณการ ล่าสุดอยู่ที่ 18.10 บาท ลบ 2.30 บาท หรือ 11.27% มูลค่าซื้อขาย 687.40 ล้านบาท
CK ดิ่งกว่า 11% นิวโลว์รอบ 5 ปี ผิดหวังไตรมาส 3 กำไรลดฮวบ โบรกฯเล็งทบทวนประมาณการ
15 พ.ย. 2562

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ล่าสุด ณ เวลา 12.13 น. อยู่ที่ 18.10 บาท ลบ 2.30 บาท หรือ 11.27% สูงสุดที่ 20.30 บาท ต่ำสุดที่ 17.80 บาท ด้วยมูลค่าซื้อขาย 687.40 ล้านบาท

โดยราคาหุ้น CK ปรับตัวลงแรงทำจุดต่ำสุดนับในรอบกว่า 5 ปี นับตั้งแต่ราคาหุ้นอยู่ที่ระดับ 18 บาท เมื่อวันที่ 23 พ.ค.2557 หลังรายงานผลกรดำเนินงานประจำไตรมาส 3/62 มีกำไรลดลง 84% เหลือ 205 ล้านบาท จากปีก่อนมีกำไร 1.28 พันล้านบาท หลังรายได้รับเหมาฯก่อสร้างลดลง
ด้าน บล.ฟินันเซีย ไซรัส ระบุในบทวิเคราะห์ว่า CK กำไรปกติต่ำกว่าบล.ฟินันเซีย ไซรัส และตลาดคาด 40% เมื่อเทียบจากไตรมาสก่อน และลดลง 65% เมื่อเทียบจากปีก่อน จากรายได้ก่อสร้างที่น้อยที่สุดในรอบ 7 ปี กำไรปกติงวด 9 เดือนแรกปี 2562 คิดเป็น 48% ของประมาณการทั้งปี อยู่ระหว่างทบทวนประมาณการหลังประชุม 21 พ.ย.2562